
Vă înaintăm, alăturat, raportul comun asupra proiectului Legii bugetului asigurărilor sociale de stat pe anul 2007, cu care comisiile de specialitate au fost sesizate în fond cu adresele Birourilor Permanente nr. L 824 din 13 octombrie 2006, respectiv PL.x.753 din 19 octombrie 2006.

	PREŞEDINTE,

Varujan Vosganian


	PREŞEDINTE,

Mihai Nicolae Tănăsescu


Parlamentul  României

	SENAT
	
	CAMERA DEPUTAŢILOR

	Comisia pentru buget, finanţe, activitate bancară şi piaţă de capital         Bucureşti,      09.11.2006
   Nr. 1752
	
	Comisia pentru buget, finanţe şi bănci

   Bucureşti,     09.11.2006
   Nr. 656


RAPORT COMUN

asupra proiectului Legii bugetului asigurărilor 

sociale de stat pe anul 2007
În urma examinării proiectului Legii bugetului asigurărilor sociale de stat pe anul 2007, a amendamentelor depuse de Comisiile permanente ale celor două Camere ale Parlamentului şi a celor depuse de parlamentari, Comisia pentru buget, finanţe activitate bancară şi piaţă de capital a Senatului şi Comisia pentru buget, finanţe şi bănci a Camerei Deputaţilor, care au fost sesizate în fond, cu 18 voturi pentru şi 11 împotrivă, propun ca proiectul de Lege să fie supus spre dezbaterea şi adoptarea Plenului cu amendamentele prezentate în anexele 1 şi 2 la prezentul raport.

Prezentul proiect de Lege face parte din categoria legilor ordinare.

	PREŞEDINTE,

Varujan Vosganian


	PREŞEDINTE,

Mihai Nicolae Tănăsescu




ANEXA Nr.1

AMENDAMENTE ADMISE

asupra proiectului Legii bugetului asigurărilor sociale de stat pe anul 2007

	Nr.

crt.
	Text iniţial
	Amendamente propuse/Autori
	Motivaţia amendamentului
	Motivaţia admiterii

	1.
	Anexa nr.1/04

BUGETUL ASIGURĂRILOR PENTRU ŞOMAJ

pe anii 2005-2010

-SINTEZA-

Capitolul 9904


	Se propune introducerea, la Anexa nr.1/04, Capitolul 9904, coloana 3, după suma 58.837, a unui asterisc, cu următoarea explicaţie în subsolul anexei:

„*din care: 180.758 mii lei reprezintă excedentul Fondului de garantare pentru plata creanţelor salariale şi 121.921 mii lei reprezintă deficitul sistemului de asigurări pentru şomaj care se finanţează din disponibilităţile anilor precedenţi.”

Autor: Domnul deputat Gheorghe Barbu


	
	Se pun de acord prevederile anexei 1/04  Bugetul asigurărilor pentru şomaj care prezintă un excedent în sumă de 58,8 milioane lei, rezultat din deficitul bugetului asigurărilor pentru şomaj de 121,9 milioane lei şi excedentul Fondului de garantare pentru plata creanţelor salariale de 180,7 milioane lei, excedent ce provine din nivelul veniturilor ce se încasează în anul 2007, deoarece cheltuielile totale în sumă de 50,0 milioane lei în anul 2007 se suportă din subvenţia acordată de la bugetul de stat.

Acest lucru este prevăzut în Legea nr.200/2006 privind constituirea şi utilizarea Fondului de garantare pentru plata creanţelor salariale, la art.29 alin.(3).


ANEXA Nr.2

AMENDAMENTE RESPINSE 

asupra proiectului Legii bugetului asigurărilor sociale de stat pe anul 2007

	Nr.

crt.
	Text iniţial
	Amendamente propuse/Autori
	Motivaţia amendamentului
	Motivaţia respingerii

	1.
	Art.2. - (1) Sinteza bugetului asigurărilor sociale de stat pe anul 2007, detaliată la venituri pe capitole şi subcapitole, iar la cheltuieli, pe părţi, capitole, subcapitole, paragrafe, titluri, articole şi alineate, după caz, este prevăzută în anexa nr.1/03.


	Art.2. - (1) Bugetul asigurărilor sociale de stat pe anul 2007 se stabileşte la venituri în sumă de 22.716,7 milioane lei, la cheltuieli în sumă de 22.438,1 milioane lei, cu un excedent de 278,6 milioane lei.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.
	Amendamentul aşează în ordine logică primele două alineate de la art.2. În plus, amendamentul elimină explicaţia inutilă înscrisă de iniţiator cu referire la excedentul bugetar.
	Se respinge.

Anexa nr.1/03 reprezintă sinteza bugetului asigurărilor sociale de stat care conţine veniturile, cheltuielile şi excedentul acestui buget, iar aceasta reprezintă baza de date care este comentată în alin.(2). Rezultă prin urmare că ordinea celor două alineate, este una logică, aşa cum sunt înscrise în proiectul legii.

	2.
	Art.2- (2) Bugetul asigurărilor sociale de stat pe anul 2007 se stabileşte la venituri în sumă de 22.716,7 milioane lei, la cheltuieli în sumă de 22.438,1 milioane lei, cu un excedent de 278,6 milioane lei, care reprezintă rezultatul financiar al sistemului de asigurare pentru accidente de muncă şi boli profesionale.


	Art.2- (2) Sinteza bugetului asigurărilor sociale de stat pe anul 2007, detaliată la venituri pe capitole şi subcapitole, iar la cheltuieli, pe părţi, capitole, subcapitole, paragrafe, titluri, articole şi alineate, după caz, este prevăzută în anexa nr.1/03.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.
	Amendamentul aşează în ordine logică primele două alineate de la art.2.
	Se respinge.

Anexa nr.1/03 reprezintă sinteza bugetului asigurărilor sociale de stat care conţine veniturile, cheltuielile şi excedentul acestui buget, iar aceasta reprezintă baza de date care este comentată în alin.(2). Rezultă prin urmare că ordinea celor două alineate, este una logică, aşa cum sunt înscrise în proiectul legii.

	3.


	Art.4. - Cheltuielile bugetului asigurărilor sociale de stat pe anul 2007, în sumă de 22.438,1 milioane lei, în structură economică, se prezintă astfel:

                                        - milioane lei-



CHELTUIELI-TOTAL           22.438,1


din care:

 1. Cheltuieli curente                22.407,8

a) cheltuieli de personal                106,8

b)bunuri şi servicii                        375,9                                        c) dobânzi                 
                     43,8 d) transferuri între unităţi ale            

    administraţiei publice                    1,7 e) alte transferuri                             11,7 f) asistenţă socială                    21.867,9 2. Cheltuieli de capital                    26,3   3. Rambursări de credite                   4,0









	Art.4 se modifică şi va avea următorul cuprins:

Art.4. - Cheltuielile bugetului asigurărilor sociale de stat pe anul 2007, în sumă de 22.438,1 milioane lei, în structură economică, se prezintă astfel                                   


                           -milioane lei-

CHELTUIELI-TOTAL         22.438,1


din care:

1.Cheltuieli curente                22.407,8

a) asigurări sociale şi 

   asistenţă socială                 21.867,9

b)cheltuieli de personal             106,8 c)bunuri şi servicii                     375,9                           d)dobânzi                          43,8                               e) transferuri între unităţi ale            

    administraţiei publice                  1,7 f) alte transferuri                           11,7

2. Cheltuieli de capital                  26,3 3. Rambursări de credite                 4,0         

Autor: Domnul senator Dan Mircea Popescu
	Avem de-a face, în principal, cu fonduri reprezentând asigurări sociale plătite din contribuţiile la bugetul asigurărilor sociale de stat. De aceea este necesar să se evidenţieze acest lucru în structura cheltuielilor. În consecinţă, în proiectul de lege se va modifica, acolo unde este cazul, expresia „asistenţă socială” cu cea de „asigurări sociale şi asistenţă socială”.   
	Se respinge.

 Structura bugetelor componente ale bugetului general consolidat trebuie să fie unitară şi are la bază clasificaţia bugetară.  Clasificaţia bugetară a fost elaborată  ţinând seama de necesitatea corelării clasificaţiei bugetare cu Sistemul conturilor Naţionale şi cu Manualul de statistica  finanţelor publice, ediţia 2001, elaborat de Fondul Monetar Internaţional. 

	4.
	Art.5. - (1) Cheltuielile social-culturale, care se finanţează de la bugetul asigurărilor sociale de stat pe anul 2007, se stabilesc în sumă de 22.438,1 milioane lei, din care: 106,8 milioane lei cheltuieli de personal, 375,9 milioane lei bunuri şi servicii, 43,8 milioane lei dobânzi, 1,7 milioane lei transferuri între unităţi ale administraţiei publice, 11,7 milioane lei alte transferuri, 21.867,9 milioane lei asistenţă socială, 26,3 milioane lei cheltuieli de capital şi 4,0 milioane lei rambursări de credite.


	Art.5. - (1) Cheltuielile care se finanţează de la bugetul asigurărilor sociale de stat pe anul 2007, se stabilesc în sumă de 22.438,1 milioane lei, din care: 106,8 milioane lei cheltuieli de personal, 375,9 milioane lei bunuri şi servicii, 43,8 milioane lei dobânzi, 1,7 milioane lei transferuri între unităţi ale administraţiei publice, 11,7 milioane lei alte transferuri, 21.867,9 milioane lei asistenţă socială, 26,3 milioane lei cheltuieli de capital şi 4,0 milioane lei rambursări de credite.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.
	Amendamentul elimină precizarea inutilă înscrisă de iniţiator, fără explicaţii în legătură cu cheltuielile culturale. 
	Se respinge.
 Sintagma „Cheltuieli social- culturale” reprezintă o grupare a cheltuielilor bugetare în cadrul structurii clasificaţiei bugetare. Această grupă este o sinteză a cheltuielilor pentru învăţământ; sănătate; cultură, recreere şi religie; asigurări şi asistenţă socială şi asigurări şi asistenţă socială pentru accidente de muncă şi boli profesionale.

	5.
	Art.5. - (2) În anul 2007, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 476.000 de locuri, din care 411.000 de locuri la tratament balnear şi 65.000 de locuri la odihnă.


	Se propune reformularea textului:

(2) În anul 2007, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 700.000 de locuri, din care 600.000 de locuri la tratament balnear şi 100.000 de locuri la odihnă.

Autori: Domnii deputaţi Cindrea Ioan, Stativă Irinel, Sârbu Marian, Pavel Todoran, Chiş Filonaş, doamna deputat Nedelcu Gabriela şi domnul senator Ion Rădoi


	Suplimentarea numărului de bilete la 700.000, din care 600.000 de locuri la tratament balnear şi 100.000 de locuri la odihnă, ceea ce reprezintă asigurarea posibilităţii de a utiliza bilete de tratament pentru 10% dintre pensionari şi bilete de odihnă pentru 10% dintre salariaţii bugetari.

 
	Se respinge.

Anual biletele de tratament şi odihnă se utilizează în proporţie de cca 70 % din total, deoarece solicitările pentru aceste bilete sunt numai pentru sezonul estival, respectiv pentru lunile iunie-august, solicitări care nu pot fi satisfăcute decât în limita capacităţii de cazare de care dispune Casa Naţională de Pensii şi Alte Drepturi de Asigurări Sociale. Pentru lunile de iarnă, primăvară şi toamnă solicitările pentru bilete sunt aprope inexistente. Influenţa financiară  a acestui amendament este  de 146 mil. lei, un motiv în plus pentru care nu putem susţine propunerea.

	6.
	Art.5 - (12) Ministerul Muncii, Solidarităţii Sociale şi Familiei poate stabili, împreună cu Ministerul Apărării Naţionale, Ministerul Administraţiei şi Internelor şi Serviciul Român de Informaţii, numărul de bilete ce pot fi eliberate pensionarilor militari, contribuţia plătită de aceştia fiind stabilită în mod similar cu cea pentru pensionarii de asigurări sociale de stat, iar diferenţa fiind suportată din bugetele respectivilor ordonatori principali de credite.



	Ministerul Muncii, Solidarităţii Sociale şi Familiei stabileşte, împreună cu Ministerul Apărării Naţionale, Ministerul Administraţiei şi Internelor şi Serviciul Român de Informaţii, numărul de bilete ce pot fi eliberate pensionarilor militari, contribuţia plătită de aceştia fiind stabilită în mod similar cu cea pentru pensionarii de asigurări sociale de stat, iar diferenţa fiind suportată din bugetele respectivilor ordonatori principali de credite.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.
	Amendamentul îl ajută pe iniţiator să scrie corect textul de lege la timpul prezent.
	Se respinge.

Sintagma „poate stabili” dă posibilitatea ordonatorilor principali de credite menţionaţi să-şi procure opţional bilete de tratament prin sistemul gestionat de Ministerul Muncii, Solidarităţii Sociale şi Familiei, în funcţie de resursele financiare prevăzute cu această destinaţie în bugetele proprii. 



	7.
	Art.5
	Art.5 – după alin .(12) se introduc 2 noi alineate:

(13) Tichetele de călătorie pentru pensionari neutilizate în anul 2006, la cererea titularilor în primul trimestru din anul 2007 se vor deconta în bani.

(14) Valoarea unui tichet de călătorie pentru pensionari neutilizat şi la care se face decontarea spre pensionari va fi de 20% din valoarea punctului de pensie în vigoare în anul în care se face plata acestora.

Autori: Domnii deputaţi Cindrea Ioan, Stativă Irinel, Sârbu Marian, Pavel Todoran, Chiş Filonaş, doamna deputat Nedelcu Gabriela şi domnul senator Ion Rădoi

 
	Pentru sprijinirea pensionarilor care din diverse motive nu utilizează tichetele de călătorie. Se asigură echitate şi în decontarea tichetelor neutilizate.


	Se respinge întrucât amendamentul nu face obiectul Legii bugetului asigurărilor sociale de stat. În prezent există O.U.G. nr.71/2004 privind acordarea unor facilităţi familiilor de pensionari, care prevede că pentru tichetele de călătorie neutilizate se acordă pensionarilor produse alimentare, prevedere care nu poate fi aplicabilă. Prin urmare recent s-a aprobat o O.U.G. care înlocuieşte acest mecanism, prin acordarea de compensaţii băneşti pentru tichetele nefolosite, prevedere ce intră în vigoare de la 1 ianuarie 2008, timp în care ministerele implicate vor elabora norme pentru punerea în practică a măsurii.

 Din estimările noastre influenţa financiară a acestei măsuri este de cca. 300 milioane lei.

	8.
	Art.10 - (4) Numărul maxim de posturi şi fondul aferent salariilor de bază pe anul 2007 sunt prevăzute în anexa nr.4/04.


	Modificări la Anexa 4/04

Se propune ca pentru anul 2007 numărul de posturi maxim finanţat prin bugetul asigurărilor pentru şomaj să se menţină la nivelul actual de 3.430 persoane şi să nu se reducă cu 114 posturi la 3.316 persoane – vezi coloana 4.

 Menţinerea numărului maxim de posturi în anul 2007 la 3.430 persoane (col.4) presupune şi majorarea fondului de salarii pe anul 2007 (col.5) cu 1.414 mii lei de la 41.036 mii lei la 42.450 mii lei. 

Autori: Domnii deputaţi Cindrea Ioan, Stativă Irinel, Sârbu Marian, Pavel Todoran, Chiş Filonaş şi doamna deputat Nedelcu Gabriela


	Asigurarea funcţionării optime a Agenţiei Naţionale pentru Ocuparea Forţei de Muncă (ANOFM) şi a agenţiilor locale presupune menţinerea numărului de posturi.

Reducerea numărului de posturi conduce la scăderea capacităţii administrative a instituţiei şi scăderea calităţii serviciilor oferite şomerilor, persoanelor în căutarea unui loc de muncă, agenţilor economici, administraţiei locale şi altor clienţi ai agenţiei. 
	Se respinge.

Diminuarea numărului de posturi cu 114 este determinată de următoarele măsuri:

-Potrivit H.G 771/2006 pentru modificarea şi completarea H.G nr.412/2005 privind organizarea şi funcţionarea Ministerului Muncii, Solidarităţii Sociale şi Familiei, începând cu 1 ianuarie 2007, cele 8 unităţi de implementare a programelor (UIP) organizate la nivel regional, subordonate Agenţiei Naţionale pentru Ocuparea Forţei de Muncă (174 posturi), trec în subordinea Ministerului Muncii, Solidarităţii Sociale şi Familiei şi vor fi finanţate din bugetul de stat.

-Pentru anul 2007 s-a prevăzut suplimentarea  cu 60 de posturi a numărului maxim aprobat pentru Agenţia Naţională pentru Ocuparea Forţei de Muncă, din care 15 posturi pentru Centrul Naţional de Formare Profesională a Personalului Propriu şi 45 posturi pentru agenţiile teritoriale.

Amendamentul nu precizează sursa de acoperire a plusului de cheltuieli de 1.414 mii lei pentru fondul de salarii pe anul 2007. 

	9.
	Art.10. - (8) Suma totală care poate fi utilizată pentru acordarea de credite, conform prevederilor art.87 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, este de 45,0 milioane lei.
	Se propune reformularea:

Art.10. - (8) Suma totală care poate fi utilizată pentru acordarea de credite, conform prevederilor art.87 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, este de 70,0 milioane lei.

Autori: Domnii deputaţi Cindrea Ioan, Stativă Irinel, Sârbu Marian, Pavel Todoran, Chiş Filonaş, doamna deputat Nedelcu Gabriela şi domnul senator Ion Rădoi


	Pentru a stimula mai puternic crearea de locuri de muncă prin creditele care se acordă din bugetul de şomaj.


	 Se respinge.

Propunerea de majorare cu 25 milioane lei nu poate fi susţinută întrucât  interesul pentru credite acordate din bugetul asigurărilor pentru şomaj a scăzut de la an la an, corelat şi cu faptul că în conformitate cu Legea nr.76/2002 privind sistemul asigurărilor pentru şomaj şi stimularea ocupării forţei de muncă, aceste împrumuturi trebuie derulate prin bănci comerciale, bănci care nu sunt interesate în acordarea împrumuturilor din bugetul asigurărilor pentru şomaj vis a vis de beneficiile pe care le pot câştiga în acordarea de împrumuturi din sursele lor proprii. Precizăm că în anul 2006 până la această dată, din suma de 44 milioane lei, prevăzută în buget, s-au acordat credite în sumă de 8,0 milioane lei(18%)

	10.
	Art.15 - (4) Sumele reprezentând contribuţia Guvernului la realizarea obiectivelor de investiţii cu finanţare externă de la titlul “Active nefinanciare“ nu pot fi redistribuite la alte obiective de investiţii.


	Art.15 - (4) Sumele reprezentând contribuţia Guvernului la realizarea obiectivelor de investiţii cu finanţare externă de la titlul “Active nefinanciare“ este interzis să fie redistribuite la alte obiective de investiţii.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.
	Amendamentul îl ajută pe iniţiator să scrie corect textul de lege, respectiv cu o interdicţie. Textul iniţiatorului este neclar.
	Se respinge. 

Propunerea de modificare a textului exprimă  tot o interdicţie. Şi în proiectul legii bugetului de stat există o prevedere identică, fapt pentru care menţinem propunerea iniţiatorului, pentru a da un caracter unitar prevederilor din cele două legi. 



	11.
	Art.16. - (1) În vederea asigurării plăţii la scadenţă a cotizaţiilor şi contribuţiilor la organisme internaţionale, a rambursărilor de credite externe, a dobânzilor şi a comisioanelor aferente acestora, ordonatorul principal de credite poate efectua virări de credite bugetare de la celelalte titluri de cheltuieli din cadrul aceluiaşi capitol sau de la alte capitole, după caz, pe parcursul întregului an 2007.


	Art.16. - (1) În vederea asigurării plăţii la scadenţă a cotizaţiilor şi contribuţiilor la organisme internaţionale, a rambursărilor de credite externe, a dobânzilor şi a comisioanelor aferente acestora, ordonatorul principal de credite poate efectua virări de credite bugetare de la celelalte titluri de cheltuieli din cadrul aceluiaşi capitol sau de la alte capitole, după caz, începând din trimestrul III al anului 2007.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.


	În ipoteza în care proiectul de buget a fost bine fundamentat, atunci virările de credite bugetare de la celelalte tipuri de cheltuieli ar trebui permise începând din trimestrul III al acestui an.
	Se respinge.

 Această prevedere există în Legea nr.500/2002 privind finanţele publice, cu modificările ulterioare, iar prin propunerea iniţiatorului se doreşte o derogare de la această restricţie.  S-a prevăzut această excepţie numai pentru virările de credite în cazul categoriilor de cheltuieli care impun plăţi la extern, deoarece pe parcursul execuţiei bugetare pot apare elemente  legate de revizuirea priorităţilor care au stat la baza încheierii acordurilor sau convenţiilor internaţionale de către părţi, de evoluţia cursului valutar. Amânarea plăţii eventualelor diferenţe până în trimestrul III ar conduce la plata de dobânzi şi majorări de întârziere.

	12.
	Art.17 . –
(1) Plata premiului anual aferent anului 2007 pentru personalul instituţiilor publice, indiferent de sistemul de finanţare şi de subordonare, se efectuează din prevederile bugetare ale anului 2008, începând cu luna ianuarie 2008.


	Art.17 . –
(1) Plata premiului anual aferent anului 2007 pentru personalul instituţiilor publice, indiferent de sistemul de finanţare şi de subordonare, se efectuează din prevederile bugetare ale anului 2007, în luna decembrie 2007.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.


	Legea bugetului asigurărilor sociale de stat pe anul 2007 trebuie să cuprindă toate veniturile, respectiv toate cheltuielile din anul respectiv, inclusiv plata premiului anual care este necesar să fie făcută în ultima lună a anului 2007, fără a afecta anul bugetar următor.
	Se respinge. 

Avem în vedere următoarele:

- Legea privind finanţele publice nr.500/2002 prevede la art.59 că plata salariilor în sistemul bugetar se face o dată pe lună în perioada 5-15 a fiecărei luni, pentru luna precedentă. Premiul anual este de natură salarială şi ca atare se supune acestei prevederi;

-în proiectul de buget pe anul 2007 sunt prevăzute fonduri pentru plata premiului anual aferent anului 2006;

-plata premiului anual aferent anului 2007 în luna decembrie 2007 determină influenţe suplimentare asupra bugetului asigurărilor sociale de stat şi nu se precizează sursa de acoperire a acestuia, ceea ce contravine prevederilor art.138, alin.(5) din Constituţia României, republicată, potrivit căruia „nici o cheltuială bugetară nu poate fi aprobată fără stabilirea sursei de finanţare”.

	13.
	Art.18. – În bugetele instituţiilor publice, finanţate din bugetul asigurărilor sociale de stat şi din bugetul asigurărilor pentru şomaj, indiferent de subordonare, nu se pot aproba sume pentru acordarea tichetelor de masă, întrucât în buget nu sunt prevăzute sume cu această destinaţie.


	Art.18. – În bugetele instituţiilor publice, finanţate din bugetul asigurărilor sociale de stat şi din bugetul asigurărilor pentru şomaj, indiferent de subordonare, se pot aproba sume pentru acordarea tichetelor de masă.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.


	Amendamentul ţine seama de programul de guvernare şi promisiunile din campania electorală ale Alianţei D.A. Nici unul dintre liderii PNL şi PD nu le-au solicitat alegătorilor să-i voteze, promiţându-le că le vor interzice să obţină tichete de masă. În plus nimeni nu l-a obligat pe iniţiator să prevadă sume pentru acordarea tichetelor de masă. Amendamentul caută să-i ajute pe români să trăiască un pic mai bine.


	Se respinge. 

Propunerea ar conduce la majorarea cheltuielilor, nefiind prevăzută sursa de acoperire a plusului de cheltuieli.

În bugetele instituţiilor publice finanţate din cele două bugete, nu sunt prevăzute sume pentru acordarea tichetelor de masă.

Eventuala acordare a tichetelor de masă numai salariaţilor din instituţiile finanţate din bugetul asigurărilor sociale de stat şi bugetul asigurărilor pentru şomaj ar crea inechitate faţă de ceilalţi salariaţi din sectorul bugetar.


	14.
	Art.18. – În bugetele instituţiilor publice, finanţate din bugetul asigurărilor sociale de stat şi din bugetul asigurărilor pentru şomaj, indiferent de subordonare, nu se pot aproba sume pentru acordarea tichetelor de masă, întrucât în buget nu sunt prevăzute sume cu această destinaţie.


	Se propune eliminarea textului.

Autori: Domnii deputaţi Cindrea Ioan, Stativă Irinel, Sârbu Marian, Pavel Todoran, Chiş Filonaş, doamna deputat Nedelcu Gabriela şi domnul senator  Ion Rădoi.
	Să nu fie limitat dreptul de a acorda tichete de masă pentru salariaţii şi funcţionarii finanţaţi din bugetul asigurărilor sociale de stat şi din bugetul asigurărilor pentru şomaj, indiferent de subordonare.


	 Se respinge.

În bugetele instituţiilor publice finanţate din cele două bugete, nu sunt prevăzute sume pentru acordarea tichetelor de masă.

      Eventuala acordare a tichetelor de masă numai salariaţilor din instituţiile finanţate din bugetul asigurărilor sociale de stat şi bugetul asigurărilor pentru şomaj ar crea inechitate faţă de ceilalţi salariaţi din sectorul bugetar.
     Autorii nu precizează sursa de acoperire a plusului de cheltuieli ce ar rezulta din acordarea tichetelor de masă.

	15.
	Art.19. - Cuantumul fix al indemnizaţiei pentru însoţitor, în cazul pensionarilor de invaliditate încadraţi în gradul l de invaliditate, drept ce se acordă potrivit prevederilor art.61 alin.(1) din Legea nr.19/2000, cu modificările şi completările ulterioare, se stabileşte în anul 2007 la nivelul salariului de bază minim brut pe ţară garantat în plată.


	Se propune reformularea:

Art.19. - Cuantumul fix al indemnizaţiei pentru însoţitor, în cazul pensionarilor de invaliditate, încadraţi în gradul l de invaliditate, drept ce se acordă potrivit prevederilor art.61 alin.(1) din Legea nr.19/2000, cu modificările şi completările ulterioare, se stabileşte în anul 2007 la nivelul salariului mediu brut utilizat la fundamentarea bugetului asigurărilor sociale de stat pe anul 2007.

Autori: Domnii deputaţi Cindrea Ioan, Stativă Irinel, Sârbu Marian, Pavel Todoran, Chiş Filonaş, doamna deputat Nedelcu Gabriela şi domnul senator Ion Rădoi


	Se consideră că este echitabil ca indemnizaţia pentru insoţitor să fie la nivelul salariului mediu brut şi nu la nivelul salariului de bază minim brut pe ţară.


	Se respinge.

Avem în vedere următoarele:

-propunerea majorează indemnizaţia de circa 3,6 ori faţă de cea propusă prin proiectul de lege, majorare care determină influenţe financiare de circa 413 milioane lei asupra bugetului în condiţiile în care nu pot fi identificate surse de acoperire;

-indemnizaţia pentru însoţitor este un drept acordat pensionarului în afara pensiei, ea reprezintă un ajutor social, fără a fi considerată un drept salarial.

-stabilirea cuantumului acestui drept la nivelul salariului mediu brut utilizat la fundamentarea bugetului asigurărilor sociale de stat pe anul 2007 ar conduce la acordarea unor indemnizaţii cu mult superioare pensiei pe care o primesc marea majoritate a pensionarilor din sistemul public de pensii.



	16.
	Art.20. - (1) Valoarea punctului de pensie, stabilită potrivit prevederilor art.80 din Legea nr.19/2000, cu modificările şi completările ulterioare, pentru anul 2007, este de 396,2 lei şi se aplică începând cu data de 1 ianuarie 2007.
	Se propune reformularea:

(1) Valoarea punctului de pensie, stabilită potrivit prevederilor art.80 din Legea nr.19/2000, cu modificările şi completările  ulterioare, pentru anul 2007, este de 571,5 lei şi se aplică începând cu data de 1 ianuarie 2007.

Autori: Domnii deputaţi Cindrea Ioan, Stativă Irinel, Sârbu Marian, Pavel Todoran, Chiş Filonaş, doamna deputat Nedelcu Gabriela şi domnul senator Ion Rădoi


	Propune ca valoarea punctului de pensie să fie de 571,5 lei, adică 45% din salariul mediu brut utilizat la fundamentarea bugetului asigurărilor sociale de stat pe anul 2007.

Proiectul de lege propune reducerea punctului de pensie de la 31,5%, cât este în anul 2006, la 31,2% în anul 2007, faţă de salariul mediu brut utilizat la fundamentarea bugetului asigurărilor sociale de stat pe anul 2007.

.
	Se respinge. 

Propunerea de majorare a pensiei ar  conduce la influenţe financiare de circa 9330 milioane lei, sumă imposibil de acoperit în condiţiile în care nu pot fi identificate surse de acoperire .

Valoarea punctului de pensie s-a stabilit în condiţiile legii prin actualizarea valorii punctului de pensie din luna decembrie 2006;  valoarea punctului de pensie la 1 ianuarie 2007 astfel stabilită, este superioară ratei inflaţiei (16,8% faţă de 4,5% rata inflaţiei decembrie/ decembrie).

Menţionăm că potrivit prevederilor OUG nr.46/2006 pentru modificarea art. 80 alin. (1) şi (2) din Legea nr.19/2000, cu modificările şi completările ulterioare, în raport cu evoluţia indicatorilor macroeconomici şi cu resursele financiare, valoarea punctului de pensie poate fi majorată prin legile de rectificare a bugetului asigurărilor sociale de stat.

	17.
	Art.20. - (1) Valoarea punctului de pensie, stabilită potrivit prevederilor art.80 din Legea nr.19/2000, cu modificarile şi completările  ulterioare, pentru anul 2007, este de 396,2 lei şi se aplică începând cu data de 1 ianuarie 2007.
	Se propune reformularea:

Art.20. - (1) Valoarea punctului de pensie, stabilită potrivit prevederilor art.80 din Legea nr.19/2000, cu modificarile şi completările  ulterioare, pentru anul 2007, este de 508 lei, reprezentând 40% din salariul mediu brut utilizat la fundamentarea bugetului asigurărilor sociale de stat pe anul 2007, şi se aplică începând cu data de 1 ianuarie 2007.

Autori: Domnii deputaţi Kerekes Karoly, Erdei-Doloczki Istvan, Lakatos Petru, Kiraly Andrei, Seres Denes. 
	Propunerea este în deplină concordanţă cu art.80 din Legea nr.19/2000, modificată şi completată, cu diferenţa că proiectul legii bugetului de asigurări sociale propune ca valoare a punctului de pensie un nivel foarte apropiat de pragul minim de 30% prevăzut de lege, şi anume 31,2%. Propunerea de faţă vizează creşterea până la nivelul de 40%, fundamentată pe următoarele considerente:

- sporirea veniturilor la BASS cu aproximativ 17%

- degrevarea BASS de numeroase cheltuieli ( indemnizaţiile pentru creşterea copilului, indemnizaţiile de asigurări sociale de sănătate)

- existenţa unui excedent bugetar.

De asemenea, modificarea propusă este în concordanţă cu obiectivele Programului de guvernare, de ridicare a nivelului de trai al pensionarilor.  


	Se respinge.

Propunerea de majorare a pensiei ar  conduce la influenţe financiare de circa 5950 milioane lei, sumă imposibil de acoperit în condiţiile în care nu pot fi identificate surse de acoperire .

Valoarea punctului de pensie s-a stabilit în condiţiile legii prin actualizarea valorii punctului de pensie din luna decembrie 2006;  valoarea punctului de pensie la 1 ianuarie 2007 astfel stabilită, este superioară ratei inflaţiei (16,8% faţă de 4,5% rata inflaţiei decembrie/ decembrie).

Menţionăm că potrivit prevederilor OUG nr.46/2006 pentru modificarea art. 80 alin. (1) şi (2) din Legea nr.19/2000, cu modificările şi completările ulterioare, în raport cu evoluţia indicatorilor macroeconomici şi cu resursele financiare, valoarea punctului de pensie poate fi majorată prin legile de rectificare a bugetului asigurărilor sociale de stat. 

	18.
	Art.20. - (1) Valoarea punctului de pensie, stabilită potrivit prevederilor art.80 din Legea nr.19/2000, cu modificarile şi completările  ulterioare, pentru anul 2007, este de 396,2 lei şi se aplică începând cu data de 1 ianuarie 2007.
	Art.20 (1) se modifică şi va avea următorul cuprins:

Art.20. - (1) Valoarea punctului de pensie, stabilită potrivit prevederilor art.80 din Legea nr.19/2000, cu modificarile şi completările  ulterioare, pentru anul 2007 este de 444,5 lei şi se aplică începând cu data de 1 ianuarie 2007.

Autor: Domnul senator Dan Mircea Popescu
	Este necesară majorarea punctului de pensie astfel încât acesta să ajungă cel puţin la valoarea de 35% din salariul mediu brut pe economie utilizat pentru fundamentarea bugetului asigurărilor sociale de stat pe anul 2007.
	Se respinge.

Valoarea punctului de pensie s-a stabilit în condiţiile legii prin actualizarea valorii punctului de pensie din luna decembrie 2006;  valoarea punctului de pensie la 1 ianuarie 2007 astfel stabilită, este superioară ratei inflaţiei (16,8% faţă de 4,5% rata inflaţiei decembrie/ decembrie).

Menţionăm că potrivit prevederilor OUG nr.46/2006 pentru modificarea art. 80 alin. (1) şi (2) din Legea nr.19/2000, cu modificările şi completările ulterioare, în raport cu evoluţia indicatorilor macroeconomici şi cu resursele financiare, valoarea punctului de pensie poate fi majorată prin legile de rectificare a bugetului asigurărilor sociale de stat.

	19.
	Art.20. - (1) Valoarea punctului de pensie, stabilită potrivit prevederilor art.80 din Legea nr.19/2000, cu modificarile şi completările  ulterioare, pentru anul 2007, este de 396,2 lei şi se aplică începând cu data de 1 ianuarie 2007.
	Se propune reformularea textului:

Art.20. - (1) Valoarea punctului de pensie, stabilită potrivit prevederilor art.80 din Legea nr.19/2000, cu modificarile şi completările  ulterioare, este de 396,2 lei  începând cu data de 1 ianuarie 2007 şi de 406 lei începând cu data de 1 septembrie 2007.

Autor: Domnul deputat Tudor Mohora


	Pentru concordanţa cu declaraţiile Premierului Călin Popescu Tăriceanu şi ale ministrului Gheorghe Barbu, făcute la conferinţa de presă a Guvernului la data de 13 oct. 2006.


	Se respinge. 

Valoarea punctului de pensie s-a stabilit în condiţiile legii prin actualizarea valorii punctului de pensie din luna decembrie 2006;  valoarea punctului de pensie la 1 ianuarie 2007 astfel stabilită, este superioară ratei inflaţiei (16,8% faţă de 4,5% rata inflaţiei decembrie/ decembrie).

Menţionăm că potrivit prevederilor OUG nr.46/2006 pentru modificarea art. 80 alin. (1) şi (2) din Legea nr.19/2000, cu modificările şi completările ulterioare, în raport cu evoluţia indicatorilor macroeconomici şi cu resursele financiare, valoarea punctului de pensie poate fi majorată prin legile de rectificare a bugetului asigurărilor sociale de stat.



	20.
	
	Majorarea valorii punctului de pensie până la 35% din salariul mediu brut pe economie, ceea ce înseamnă o creştere de la 339,3 la 444,5 lei/punct.

Autor: Domnul deputat Ion Mînzînă
	Ţinând seama de creşterea salariului mediu brut în anul 2007 la 1270 lei şi a necesităţii creşterii ponderii punctului de pensie de la 31,5% la 35%, nivel minim acceptat în negocierile cu asociaţiile de sindicat.

Prin această majorare se realizează o apropiere de plafonul de venituri stabilit pentru persoanele care pot obţine ajutoare sociale, fiind în fapt sub nivelul acestora cu 550.

Prin Proiectul Legii bugetului asigurărilor sociale de stat se prevede menţinerea punctului de pensie la 339,3 deci la nivelul lunii septermbrie 2006, ceea ce înseamnă că în cei 2 ani se realizează o creştere a nivelului acestor indicatori cu 5%, practic sub rata inflaţiei. 
	Se  respinge.

Valoarea punctului de pensie s-a stabilit în condiţiile legii prin actualizarea valorii punctului de pensie din luna decembrie 2006;  valoarea punctului de pensie la 1 ianuarie 2007 astfel stabilită, este superioară ratei inflaţiei (16,8% faţă de 4,5% rata inflaţiei decembrie/ decembrie).

Menţionăm că potrivit prevederilor OUG nr.46/2006 pentru modificarea art. 80 alin. (1) şi (2) din Legea nr.19/2000, cu modificările şi completările ulterioare, în raport cu evoluţia indicatorilor macroeconomici şi cu resursele financiare, valoarea punctului de pensie poate fi majorată prin legile de rectificare a bugetului asigurărilor sociale de stat.

	21.
	Art.20 - (2) Salariul mediu brut utilizat la fundamentarea bugetului asigurărilor sociale de stat pe anul 2007 este de 1.270 lei.


	Se propune reformularea textului:

(2) Salariul mediu brut utilizat la fundamentarea bugetului asigurărilor sociale de stat pe anul 2007 este de 1.300 lei.

Autor: Domnul deputat Tudor Mohora


	Nivelul salariului mediu brut utilizat la fundamentarea bugetului asigurărilor sociale de stat este subevaluat. Nivelul de     1270 lei reprezintă o creştere reală de numai 7,5% faţă de anul 2006, în codiţiile în care:

-Creşterea salariului de baza minim brut pe ţară va fi de 15-30%;

-Trebuie să se ţină seama de creşterea salariilor în sectoarele administraţiei publice, învăţământ şi sănătate;

-Deficitul în creştere al ofertei faţă de cererea de forţă de muncă, amplificat şi de migraţia externă, va conduce la creşterea salariilor pe piaţa muncii, care va fi suportată îndeosebi de sectorul privat al economiei.

Mai apropiat de realitate ar fi un nivel al salariului mediu brut, în anul 2007, de 1.300 lei, ceea ce ar reprezenta o creştere reală de 10% şi care ar contribui, de asemenea, la o majorare corespunzătoare a veniturilor bugetare din impozite şi contribuţii din salarii, fără să afecteze echilibrul bugetului.

Respectarea angajamentelor prevăzute în „Programul de guvernare 2005-2008” privind creşterea PIB cu 7% în anul 2007, în loc de 6,4% cât se prevede în proiectul de buget, ar crea premise favorabile pentru dezvoltarea economică, pentru investiţii de capital, precum şi pentru crearea de noi locuri de muncă, cu salarii decente. Respectarea angajamentelor luate de Guvernul României este cu atât mai mult necesară cu cât bugetul a fost fundamentat pe o creştere de numai 1,8%, respectiv pe aproape 4.700 mii salariaţi faţă de 4.910 mii salariaţi prevăzut în „Programul de guvernare 2005-2008” pentru anul 2007, ceea ce restrânge considerabil volumul impozitelor, taxelor şi contribuţiilor din salarii care alimentează bugetul de stat, în afară de numărul ridicat al celor ce lucrează „la negru”, faţă de care măsurile luate până în prezent fiind fără eficacitate. 


	Se respinge.

Salariul mediu brut a fost comunicat de Comisia Naţională de Prognoză, care este organul de specialitate al administraţiei publice centrale în subordinea Guvernului, care elaborează prognoze privind dezvoltarea economico-socială a României pe termen scurt, mediu şi lung, în corelare cu tendinţele din economia naţională şi cea mondială. 

Nivelul salariului mediu brut de 1270 lei utilizat la fundamentarea bugetului asigurărilor sociale de stat pe anul 2007 reprezintă o creştere de 12,4% faţă de nivelul înregistrat în anul 2006. Apreciem că acesta este un nivel sustenabil din următoarele considerente:

- salariul mediu în sectorul bugetar a cunoscut o dinamică mai scăzută începând cu 2006 după creşteri relativ consistente înregistrate în anii 2003-2005 (educaţie, sănătate, administraţie publică). În condiţiile în care numărul de salariaţi în sectorul public reprezintă aprox. ¼ din totalul numărului de salariaţi în economie, se aşteaptă ca majorarea salariilor în acest sector să antreneze o creştere mai modestă a salariului mediu brut pe economie;

-politica bugetară va sprijini şi în anul 2007 procesul de dezinflaţie prin limitarea în continuare la un nivel prudent a creşterilor salariale în companiile de stat (în anul 2006, fondul de salarii în aceste companii a crescut cu aproximativ 5%). În sectorul bugetar, Guvernul va acorda creşteri salariale cu încadrarea în limita de 6,3% din PIB reprezentând cheltuieli de personal asumate prin proiectul de buget pentru 2007, urmărindu-se o dinamică a salariilor convergentă cu creşterea economică reală;

- creşterea salariului minim brut pe economie în anul 2007 nu conduce la o majorare în aceeaşi măsură a salariului mediu brut pe economie, efectul majorării salariului minim pentru câştigurile salariale medii şi superioare mediei fiind mult mai redus faţă de creşterea câştigurilor situate la un nivel apropiat de salariul minim.  

	22.
	Art.20 
	Se propune introducerea unui nou alineat, (3):

Art.20 – (3) De la 1 ianuarie 2007 în România nu va exista pensie mai mică de 1000 lei (RON). Pentru toţi pensionarii care au o pensie, calculată în baza Legii nr. 19/2000, mai mică de 1000 lei (RON) se asigură diferenţa din bugetul de stat la fel ca în cazul pensiilor pentru magistraţi şi militari. 

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.


	Amendamentul este în spiritul şi litera Programului de guvernare 2005-2008 şi a promisiunilor făcute pensionarilor în campania electorală din anul 2004. Această metodologie de calcul şi de acordare a unor pensii mai mari decât cele calculate în funcţie de punctul de pensie, a fost experimentată şi aplicată cu foarte mare succes de către Guvern pentru câteva categorii de pensionari. De exemplu, în cazul magistraţilor pensia se calculează simplu. Ea reprezintă 80% din ultimul câştig brut lunar dinaintea pensionării, respectiv 50, 60, 70, 80, 90 milioane lei (ROL). Diferenţa de la valoarea aferentă punctului de pensie până la suma înscrisă în cuponul de pensie se suportă din bugetul de stat. Considerăm că, încă din primul an al aderării României la Uniunea Europeană, pensionarii trebuie, în sfârşit, să beneficieze de pensii substanţial mărite care să le permită să „reziste” la noul şoc al preţurilor şi tarifelor. Ca surse de finanţare propunem Guvernului următoarele: o parte din sumele încasate din marile privatizări; supraacizarea aplicată la ţiţeiul şi gazele naturale din producţia internă; reducerea de la 4 miliarde euro la 0 a sumei pe care Guvernul s-a angajat că o va plăti către ERSTE BANK din Austria în contul unor „găuri negre” inexistente; măcar 10% din cel mai mare zăcământ de aur şi argint din Europa, aflat la Roşia Montană.  
	Se respinge.

Cuantumul pensiilor din sistemul public se stabileşte în funcţie de punctajul mediu din perioada de cotizare şi valoarea punctului de pensie. Acest mod de calcul are la bază principiile contributivităţii şi repartiţiei prevăzute de Legea nr.19/2000, cu modificările şi completările ulterioare, potrivit cărora pensiile se cuvin şi se acordă în strânsă legătură cu contribuţiile de asigurări sociale plătite de asiguraţi.  

Ca atare, nu se justifică stabilirea unui plafon minim pentru nivelul pensiilor din sistemul public şi  nici suportarea diferenţelor faţă de acesta de la bugetul de stat. 

Iniţiatorii amendamentului nu au evaluat influenţele financiare ce reies din propunere şi nici nu au precizat sursa de acoperire a plusului de cheltuieli.



	23.
	Art.21. - Cuantumul ajutorului de deces se stabileşte, în condiţiile legii, în cazul:

a) asiguratului sau pensionarului, la  1.270 lei;

b) unui membru de familie al asiguratului sau pensionarului, la 635 lei.


	Art.21. - Cuantumul ajutorului în caz de deces se stabileşte, în condiţiile legii, în cazul:

a)    asiguratului sau pensionarului, la  2000 lei;

b) unui membru de familie al asiguratului sau pensionarului, la 1000 lei.

Autori: Domnii senatori Funar Gheorghe, Dinescu Valentin, Nicolae Iorga, Aurel Ardelean, Ioan Corodan, Ilie Petrescu, Dan Claudiu Tănăsescu, Petru Stan.


	Prin Programul aprobat de Parlament, pentru perioada 2005-2008, Guvernul nu a fost abilitat să acorde românilor ajutor de deces. Amendamentul vizează pe de o parte scrierea corectă a textului, iar pe de altă parte majorarea cuantumului ajutorului  în caz de deces, ţinând seama şi de evoluţia preţurilor şi a tarifelor.
	Se respinge.

Autorii  amendamentului nu au evaluat influenţele financiare ce reies din aplicarea propunerii şi nici nu au precizat sursa de acoperire a cheltuielilor suplimentare.

O majorare a ajutorului de deces ar conduce la creşterea cheltuielilor bugetare cu implicaţii negative asupra echilibrului bugetului asigurărilor sociale de stat.

	24.


	
	Aducerea pensiei minime pe economie (asigurări sociale de stat şi agricultori) la echivalentul de 1 punct.

Autor: Domnul deputat Ion Mînzînă
	Se propune completarea Legii bugetului asigurărilor sociale de stat cu o prevedere privind pensia minimă pe economie a cărui nivel să se situeze la valoarea unui punct de pensie, adică 444,5 lei.
	Se respinge.

Legea nr.19/2000 nu reglementează noţiunea de pensie minimă pe economie. Pensiile agricultorilor nu sunt finanţate din bugetul asigurărilor sociale de stat şi în consecinţă nu fac obiectul acestui proiect de lege.

Prin urmare nu poate fi susţinută propunerea.

	25.
	
	La bugetul de asigurări sociale, Capitolul Protecţie socială, solicităm creşterea ponderii în PIB de la 10,2% la 12%, pentru a face acele reparaţii privind majorarea pensiilor minime, care sunt foarte mici şi crează mari probleme acestei categorii sociale defavorizate. 

Autor:  Domnul deputat Nicolae Popa
	În mai toate ţările din UE Protecţia Socială se situează între 20-28 la sută din  PIB, iar în Romania este de doar 10,2 la sută. Ca urmare, pentru creşterea pensiei minime care se situează între 200.000-1.500.000 lei, este nevoie de stabilirea unui plafon echivalent cu salariul minim pe economie.
	Se respinge.

În bugetul asigurărilor sociale de stat pe anul 2007 cheltuielile cu pensiile au crescut faţă de anul 2006 cu 22,6% iar ponderea în PIB este de 5,56% faţă de 5,15% în condiţiile unui buget echilibrat. Cuantumul pensiilor din sistemul public se stabileşte în funcţie de punctajul mediu din perioada de cotizare şi valoarea punctului de pensie. Acest mod de calcul are la bază principiile contributivităţii şi repartiţiei prevăzute de Legea nr.19/2000, cu modificările şi completările ulterioare, potrivit cărora pensiile se cuvin şi se acordă în strânsă legătură cu contribuţiile de asigurări sociale plătite de asiguraţi.  

Ca atare, nu se justifică stabilirea pensiei minime la nivelul unui plafon echivalent cu salariul minim pe economie.

De asemenea, s-ar anula efectele recalculării şi majorării pensiilor prin care s-a urmărit eliminarea inechităţilor din sistemul public de pensii astfel încât să fie respectat principiul  ˝la condiţii egale de pensionare, pensii egale, indiferent de anul ieşirii la pensie˝. 

Autorul amendamentului nu a făcut o evaluare a influenţelor financiare şi nici nu a precizat sursa de finanţare pentru alocarea de fonduri suplimentare în vederea majorării pensiilor minime.

	26.


	Anexa nr.5/03

Programul de investiţii publice pe grupe de investiţii şi surse de finanţare


	Propun introducerea unei poziţii noi, respectiv Casa Judeţeană de Pensii Gorj, construcţie în curs, obiectiv pentru care s-au cheltuit până în prezent 687.150 lei.

Valoarea totală a investiţiei este estimată la 7.000.000 lei.

Propun alocarea unei sume de 3,5 milioane lei în anul bugetar 2007 pentru continuarea lucrărilor. 

Sursa de finanţare: Bugetul asigurărilor sociale de stat

Autor: Domnul senator Ion Florescu
	Construcţia este necesară, lucrările stagnează de doi ani, prelungirea lucrărilor echivalează cu compromiterea prin degradare a fundaţiei, corodarea armăturilor, îngroparea unor sume importante de bani, nemaiţinând cont de aspectul municipiului Tg. Jiu.
	Se respinge.

Nu este precizată concret sursa de finanţare a obiectivului de investiţii, respectiv dacă este vorba de o redistribuire în cadrul sumelor aprobate în bugetul asigurărilor sociale de stat, sau de o suplimentare a cheltuielilor, caz în care, potrivit art.138 din Constituţia României, nici o cheltuială nu poate fi aprobată fără stabilirea sursei de finanţare.

Potrivit prevederilor Legii privind finanţele publice, nr.500/2002, cu modificările ulterioare, responsabilitatea stabilirii priorităţilor în realizarea obiectivelor de investiţii revine ordonatorului principal de credite, care de altfel nu susţine această propunere.  

